b'\n_START_ARTICLE_\nHannu Airila\n_START_PARAGRAPH_\nHannu Airila (s. 9. hein\xc3\xa4kuuta 1985 Kerava) on suomalainen maajoukkuetason suunnistaja. Seuratasolla h\xc3\xa4n edustaa Kalevan Rastia, jonka joukkueessa h\xc3\xa4n on voittanut viisi kertaa Jukolan viestin. Aiemmin h\xc3\xa4n on edustanut Keravan Urheilijoita._NEWLINE_Airila on kilpaillut 2010-luvulla kuusissa MM-kilpailuissa ja neljiss\xc3\xa4 EM-kilpailuissa parhaana henkil\xc3\xb6kohtaisena saavutuksenaan vuoden 2016 MM-kilpailujen kahdeksas sija keskimatkalla sek\xc3\xa4 parhaana viestisaavutuksenaan vuoden 2012 EM-kilpailujen seitsem\xc3\xa4s sija. Nuorten MM-kilpailuissa h\xc3\xa4n saavutti keskimatkalla pronssia Sveitsiss\xc3\xa4 2005.'